Μίμης Στεφανίδης

Ο Μίμης Στεφανίδης (Δημήτρης Στεφανίδης) είναι πρώην καλαθοσφαιριστής γεννημένος το   28 Οκτωβρίου 1931 στην Κυψέλη. Είχε ύψος  1.83, και αγωνίζονταν κυρίως  στην θέση του  σούτιγκ  γκάρντ.

Αγωνίστηκε στην ομάδα καλαθοσφαίρισης του Πανελληνίου και ήταν μέλος της «Χρυσής Πεντάδας». Κατέκτησε 3 πρωταθλήματα Ελλάδας (1953, 1955 , 1957 ) Το 1955 κατέκτησε το πρωτάθλημα χωρίς ήττα. Ταυτόχρονα κατέκτησε και πολλά διεθνή και εγχώρια τουρνουά  της εποχής  απέναντι σε πανύσχηρες  ευρωπαικές ομάδες της εποχής.

Το 1955 - 1956  αγωνίζονταν στην Ολίμπια Μιλάνου (Μπορλέτι Μιλάνο και Σίμενταλ Μιλάνο) και 1956 - 1957 στη Ρέγιερ Βενετίας. Το 1957 επέστρεψε στην Ελλάδα και κατέκτησε το πρωτάθλημα αγωνιζόμενος με τον Πανελλήνιο. Το 1960 συνέχισε την καριέρα του στην Ολύμπια Μιλάνο (Σίμενταλ  Μιλάνο). Η ομάδα του Μιλάνου τιμητικά  απέσυρε το  Νο 7, του μεγάλου αυτού  σκόρερ, αφού  ήταν πρώτος σκόρερ στο πρωτάθλημα Ιταλίας, στην πρώτη σεζόν. 

Με την εθνική Ελλάδος σε 33 αγώνες και σημείωσε 253 πόντους (7,7 μ.ο.). Συμμετείχε στο Ευρωμπάσκετ 1951, στους Μεσογειακούς Αγώνες 1951 και 1955 και στην Ολυμπιάδα του 1952. 

Έχει υπάρξει προπονητής του Ολυμπιακού, του Παναθηναϊκού, του Παγκρατίου, του Σπόρτιγκ και του Πανελληνίου. Ήταν προπονητής του Παναθηναϊκού κατά τον πρώτο ευρωπαϊκό αγώνα της ομάδας του ΠΑΟ στις 9 Δεκεμβρίου του 1961. 

Επίσης υπήρξε πρόεδρος της Ομοσπονδίας Αντισφαίρισης και μέλος της Ολυμπιακής Επιτροπής. Είναι πατέρας της δημοσιογράφου Τατιάνας Στεφανίδου.

Παραπομπές

Εξωτερικοί σύνδεσμοι 
 
ΣΕΓΑΣ
Αφιέρωμα στο Μίμη Στεφανίδη betsmart.gr 
Τα αστέρια του Πανελληνίου

 

Έλληνες καλαθοσφαιριστές
Έλληνες προπονητές καλαθοσφαίρισης
Καλαθοσφαιριστές Εθνικής Ελλάδας
Καλαθοσφαιριστές Πανελληνίου
Καλαθοσφαιριστές Ολίμπια Μιλάνου
Καλαθοσφαιριστές Ρέγιερ Βενέτσια
Προπονητές καλαθοσφαίρισης ΠΑΟ
Προπονητές καλαθοσφαίρισης Παγκρατίου
Καλαθοσφαιριστές στους Μεσογειακούς Αγώνες 1951
Καλαθοσφαιριστές στους Μεσογειακούς Αγώνες 1955
Καλαθοσφαιριστές στους Θερινούς Ολυμπιακούς Αγώνες 1952